16. 4. 2020.

Dragi učenici!

Danas ćemo iz Hrvatskog jezika i iz Prirode i društva učiti novo nastavno gradivo. Budite pažljivi i pratite moje upute.

Želim vam puno uspjeha u radu!

**HRVATSKI JEZIK** – Veliko početno slovo u imenima ulica i trgova

**Pogodite zagonetku!**

Ja sam sladak, svima znan, lako stanem u vaš dlan. Zubima baš nisam sklon, moje ime je \_\_\_\_\_\_\_\_\_\_\_\_\_\_\_.

Što mislite, postoji li negdje zemlja gdje je sve onako kako djeca vole? Da, postoji u priči koja se zove Slatkograd.

**Pročitajte priču!**

 Slatkograd

U Slatkogradu najviše uživaju djeca. Tamo se slatkiši dijele na svakom koraku. Po imenu ulica i trgova djeca znaju gdje ih što očekuje: Čokoladni trg, Trg lizalica, Ulica punjenih bombona. Da biste stigli do Slatkograda, morate krenuti Ulicom mašte te skrenuti do Trga slatkih snova. Tamo se otvaraju vrata za Slatkograd.

**Razmislite i odgovorite:**

1. O čemu govori priča?
2. Zašto su neka slova napisana crvenom bojom?
3. Koje su riječi u nazivima ulica i trgova napisane velikim početnim slovom?

**Promotrite:** Čokoladni trg Ulica mašte Trg slatkih snova

Danas ćemo naučiti kako se pišu imena ulica i trgova. Što možete zaključiti iz gornjih primjera?

**PRAVILO**: U imenima ulica i trgova prva se riječ piše velikim početnim slovom.

U našem gradu Rijeci, o kojem ćemo danas učiti i na satu Prirode i društva, ima jako puno ulica i trgova. Kako se zove ulica u kojoj ti živiš? Po čemu, odnosno po kome su ulice dobile ime? Ulice i trgovi najčešće nose ime neke poznate osobe iz prošlosti.

**Promotrite:**

Ulica Slavka Krautzeka U ovom nazivu riječ **ulica** **je prva riječ** i piše se velikim

 početnim slovom.

 Linićeva ulica U ovom nazivu riječ **ulica je druga riječ** i piše se malim početnim

 slovom. Isto pravilo vrijedi i za riječ **trg.**

Frankopanski trg

Trg Josipa bana Jelačića

Što primjećujete? Koje se još riječi u imenima ulica i trgova pišu velikim početnim slovom?

Velikim početnim slovom pišu se vlastita imena (Slavko Krautzek, Josip Jelačić).

**Promotrite:** Trg Josipa bana Jelačića

Što je to ban? To je titula.

 **Titula** je naziv koji ide uz ime određene osobe, a kojom se dodatno obilježava položaj te osobe u društvu.

Titule još mogu biti: kralj, barun, car, svetac npr. sveti Franjo…

**Zapamtite! Titule se uvijek pišu malim početnim slovom.**

\_\_\_\_ \_\_\_\_\_ \_\_\_\_\_ \_\_\_\_\_ \_\_\_\_ \_\_\_\_ \_\_\_\_ \_\_\_\_ \_\_\_\_ \_\_\_\_ \_\_\_\_ \_\_\_\_ \_\_

Otvorite sada vaše pisanke i prepišite sljedeće:

 16. 4. 2020.

Veliko početno slovo u imenima ulica i trgova

Ulice:

Ulica Slavka Krautzeka

Linićeva ulica

Put Bože Felkera

Radićeva ulica

Ulica kralja Tomislava

Trgovi:

Trg Josipa bana Jelačića

Frankopanski trg

Trg Viktora Bubnja

Koblerov trg

Trg svete Barbare

U imenima ulica i trgova prva se riječ piše velikim početnim slovom.

Ako ime ulice i trga ima više riječi, vlastita se imena pišu velikim početnim slovom.

\_\_\_\_ \_\_\_\_ \_\_\_\_\_ \_\_\_\_\_ \_\_\_\_\_ \_\_\_\_\_ \_\_\_\_\_ \_\_\_\_\_ \_\_\_\_ \_\_\_\_ \_\_\_\_ \_\_\_\_

Kako biste još jednom ponovili ovo pravopisno pravilo, pročitajte sve što o tome piše u udžbeniku na str. 118. Zatim u radnoj bilježnici na str. 114. i 115.

riješite 1., 2. i 3. zad.

**Pazite!**

Potpuna adresa uvijek mora sadržavati: ime i prezime

 ime ulice i kućni broj

 poštanski broj i ime naseljenog mjesta

Svako naseljeno mjesto ima svoj poštanski broj. Poštanski broj našeg grada je 51 000. (Čitamo: pedeset jedna tisuća)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIRODA I DRUŠTVO** – Naše mjesto – grad Rijeka

Kao što sam vam već najavila, danas ćemo učiti o gradu u kojem živimo. Sigurna sam da ga dobro poznajete i znate puno o njemu.

Kroz naš grad Rijeku vodit će vas prezentacija koja se nalazi u priloženim dokumentima na web stranici škole.

Nakon pogledane prezentacije, u bilježnicu prepišite sljedeće:



**GLAZBENA KULTURA** – Najdraža Rijeko

Jeste li zapamtili kako se zove himna našega grada?

Himna našega grada je pjesma „ Najdraža Rijeko“. Riječi pjesme nalaze se na prezentaciji, a možete je poslušati na ovoj poveznici:

<https://www.youtube.com/watch?v=PXB65Dl6Urw>

Uživajte u slušanju! Pokušajte zapamtiti riječi pjesme.

Puno vas pozdravlja vaša učiteljica Mirjana!